text: Rotter lukker butik
  15 februar 2014 kl. 09.37
  I over en uge har en Fakta-butik i Kolding været lukket på grund af rotter.
  Allerede fredag i sidste uge opdagede personalet i butikken på Mosevej spor efter en rotte. 
  Der blev sat fælder op, og mandag gik en rotte så i en af fælderne. Siden da er der ikke observeret spor efter rotter.
  Butikschefen siger til TV SYD, at de ikke ved, hvordan det, der ligner en enkelt rotte, er kommet ind i butikken.
  Siden mandag er der blevet gjort rent overalt i butikken, og på mandag kan kunderne efter alt at dømme igen handle ind i Fakta.
  